Ǎ mɔ̂n mod, nɔŋɔ́ ókən bítá yā yákáb, nɔŋɔ́ wā anə́ ókəŋ ńkəŋ zɛl, ó kəŋ ǹló wóe ai zɛl dzoe ai wá. Á mvús ó nɔŋ ǹlod, ó man və̌g míḿvɔ̄d yā ō mān tsíg. 2Ó kab myá ngab élɛ́, ó nɔŋ dzyǎ yǎ étē ó tum dzɔ á ndóan á zāŋ tísɔn étē, ńtíé mə́lú mə́ édili máyi lod; ó nɔŋ é ngab lálā fɔ́g, ó san dzɔ̌ ai okəŋ bítá ńkɔ̄dɔ̄ná tísɔn ésə. É ngab lála yayi lígī o mǎn dzɔ́ tsam évūndu, eyɔ̌ŋ te mǎyī bɔ́ túlī ókəŋ bítá á zud. 3Eyɔ̌ŋ tē wayi nɔ̌ŋ mān ábím tsətsad ó bə̄gə́ nyē álɔ̄ éwɔ́mǎn dzóe. 4O nɔŋɔ́ fə mǎn ábím, o woá á ndóan, nə́ á man díg. Éyə̄ é ndóan yǎyi kə á ndá Īsraɛ̂l yǎyi kwí étēde. Ǹtondôbə Zambá a kɔ́bɔ̄ nâ: Yērúzalɛm énye mə ngátə́lē á zāŋ məyɔŋ, miǹnam bə́dzín mí kɔ́dɔgan nyé á nyɔ́l á kpág. 6Ńdɔ a ngábɛn ai abé ńnə́m díé mətum máma, a lodó míńnam mivɔ́g, a bɛnə́ mə̄mvéndé máma a lodo míńnǎm yā ngɔ́dɔ́ dzīē, amú bâbɛn mətum máma; təge nyiě mə̄mvéndé máma. 7Asú tē ńdɔ Ǹtondôbə Zambá á kɔ́bɔ̄ nâ: Ḿból ébǎn dzáán yálod édzí məyɔ̌ŋ yā ngɔ́dɔ́ dzāān, ḿból myānyiě kig məmvéndé máma, təgě kig tǒŋ mətum míńnǎm yā myákɔ́dan mínā á nyɔ́l, 8ńdɔ̄ hḿ Ǹtondôbə Zambá ā kɔ́bɔ̄ nâ: Maa mazǔ fə̄ dzóan ai wa, ńdɔ̄ fə mǎyi bɔ anə́ ǹtól wáma ó nə́ á zāŋ dzoe. 9Mayi bɔ á zāŋ dzoe mǎm yā mā bə́ yǎ kig bɔ́ ai émá yā māngābǎd kig bɔ, ású bə́bə̂ bə́ mam bóē bə́sə. 10Asú tē běsīā bâyi dí bɔ́n, á zāŋ dzoe, bɔ́n bɔ̂ bə́ ngadí fə běsīā. Mayi kǔn māmēn ábə wa, məbuga móē mə́sə̄ mayi mɔ́ mǎn tsam évūndu. 11Asú tē, sɔŋ ai enyiŋ dzáma, Ǹtondôbə Zambá énye a kɔ́bɔ, sɔŋ hə anə́ ó ngāman ma bɔli tə́mpɛl ai bəbə̂ bə́ mam bóe, mayi fə woa áfan, təge yén ngɔ́l; maa mǎyǐ kīg fə bad dzu. 12Ngab lála dzyǎ yǎ batɔbɔ ǹnama bóe yayi wú zie á zāŋ dzoe, ngab lála fə́ yayi wú ai ókəŋ bítá á mgbág dzoe, é ngab lála fɔ́g, mayi dzɔ mǎn tsam á bīvúndū bísə, mə túli bɔ okəŋ bítá á zud. l3Olú wáma wayi dzyé, mayi bɔ́ soe ólūn á nyɔ́l, mayi kǔn māmēn; eyɔ̌ŋ tē hḿ báyi yə̌m naa ma, Ǹtondôbə, mə ngákɔ́bɔ̄ ábán dámā á yób, éyɔŋ mǎyī bɔ́ soe ólūn wámā á nyɔ́l ! 14Mayi wa vəŋǎn bīlíg, dzóm éwoe loe á zāŋ məyɔ̌ŋ yā ngɔ́dɔ́, á mís bəlɔ̌d bə́ zēn bə́sə. 15Wayi vəŋan dzóm ewoe loe ai bikag, mvuluná, dzóm məsis ású məyɔ̌ŋ yā ngɔ́dɔ́ dzoe, éyɔŋ mǎyi wa tsíg ńtōl sósōō ai olún ai məliŋiná á bīndə́gə́lə́ bí ólún. Ma, Ǹtondôbə mə kɔ́bɔ ya. 16Éyɔŋ mǎyi bɔ̄ lōm məkɔ̌ŋ məsǐs yā ziě yā māyī mína dzâ, amú māyī mɔ́ lóm nə́ mə́ dzâ mínā, mə́ bǎg fə̄ mína zie á yób mayi bwé ényie bəḿbāŋálā dzáán. 17Mayi mína lóm zie ai bibibigan bí tsíd yā byáyī wa mǎn wē bɔ́n, mbada mənye ai məkǐ byáyi lod ábə wa; ńdɔ fə mayi lóm ókəŋ bítá ábə wa. Ma, Ǹtondôbə, mə kɔ́bɔ yǎ.